
Parlamentul  României

Camera  Deputaţilor

Comisia pentru industrii si servicii

Bucureşti, 31.03.2004

Nr.23/36/2004

A V I Z

asupra proiectului de Lege privind aprobarea Ordonanţei Guvernului nr.38/2004 pentru modificarea Ordonanţei Guvernului nr.57/2002 privind cercetarea ştiinţifică şi dezvoltare tehnologică



In conformitate cu prevederile art.89 din Regulamentul Camerei Deputaţilor, Comisia pentru industrii şi servicii, a fost sesizată spre dezbatere şi avizare, cu proiectul de Lege privind aprobarea Ordonanţei Guvernului nr.38/2004 pentru modificarea Ordonanţei Guvernului nr.57/2002 privind cercetarea ştiinţifică şi dezvoltare tehnologică, trimis cu adresa nr.P.L.X-101 din 4 martie 2004, înregistrată sub nr. 23/36 din 4 martie 2004.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege susmenţionat în şedinţa din 31.03.2004 şi a hotărât cu majoritate de voturi avizarea favorabilă cu amendamente admise prezentate în anexă.

                         PREŞEDINTE,                                      SECRETAR,

                           István Antal                                        Cristian Buzea

Parlamentul  României

Camera  Deputaţilor

Comisia pentru industrii si servicii
Anexa

A M E N D A M E N T E    A D M I S E

la proiectul de Lege pentru aprobarea Ordonanţei Guvernului nr.38/2004 pentru modificarea 

Ordonanţei Guvernului nr.57/2002 privind cercetarea ştiinţifică şi dezvoltarea tehnologică

	Nr.

crt.
	Text Senat
	Amendamentul admis
	Motivaţia

	0
	1
	2
	3

	1.
	2. După articolul 91 se introduce un articol nou, art.92, cu următorul cuprins:

Art.92. - (1) Unităţile de cercetare-dezvoltare, organizate ca institute naţionale de cercetare-dezvoltare, instituţii publice şi societăţi comerciale cu obiect principal de activitate cercetarea ştiinţifică şi dezvoltarea tehnologică beneficiază de scutirea de la plata obligaţiilor bugetare neachitate. Aceleaşi unităţi 

de cercetare-dezvoltare beneficiază de scutirea de la plată a majorărilor la întârziere, a penalităţilor şi a dobânzilor aferente. Sumele 
	2. După articolul 91 se introduc art.92, art.93 şi art.94 cu următorul cuprins:

Art.92. – (1) La solicitarea Ministerului Educaţiei şi Cercetării, institutele bugetare creditoare vor acorda unităţilor de cercetare-dezvoltare organizate ca institute naţionale de cercetare-dezvoltare, 

Instituţii publice de cercetare-dezvoltare finanţate din venituri proprii, precum şi ca societăţi comerciale cu capital majoritar de stat şi cu obiect principal de activitate cercetarea-dezvoltarea-proiectarea, definit conform Codului CAEN 73 şi 74, următoarele înlesniri la plata obligaţiilor fiscale restante:

    
	Pentru clarificarea înlesnirilor de plată, ca şi a penalităţilor aplicabile.


	0
	1
	2
	3

	
	respective sunt cele stabilite în certificatele de obligaţii elaborate de organele competente pe baza controlului de fond. Aceste prevederi se aplică şi obligaţiilor bugetare reeşalonate la plată pentru fiecare unitate în parte, potrivit legii.

(2) Prevederile alin.(1) se aplică sumelor datorate de institutele naţionale de cercetare-dezvoltare, instituţiile publice şi societăţile comerciale cu obiect principal de activitate cercetarea ştiinţifică şi dezvoltarea tehnologică existente la data intrării în vigoare a prezentei legi.
	a) scutire la plată a obligaţiilor fiscale restante la data de 31 decembrie 2003 şi nestinse la data intrării în vigoare a prezentei legi, reprezentând impozite, taxe, contribuţii şi alte sume datorate bugetului de stat, bugetului asigurărilor sociale de stat, bugetul Fondului naţional unic de asigurări sociale de sănătate şi bugetului asigurărilor pentru şomaj;

b) scutirea la plată a obligaţiilor fiscale restante la data de 31 decembrie 2003 şi nestinse la data intrării în vigoare a prezentei legi, către bugetele locale reprezentând impozite, taxe, contribuţii şi alte venituri;

c) scutirea la plată a majorărilor de 
întârziere şi a penalităţilor de orice fel , datorate şi neachitate la data intrării în vigoare a prezentei legi, către bugetele locale, aferente obligaţiilor fiscale restante prevăzute la lit. a) şi b), cuprinse în certificatele de obligaţii fiscale eliberate de creditorii bugetari.

(2) Sumele care fac obiectul înlesnirilor potrivit alin.1 sunt cele stabilite în certificate de obligaţii fiscale eliberate conform legii, pe baza actelor de control, de către organele teritoriale ale Ministerului Finanţelor Publice şi ale autorităţilor administraţiei publice locale, după caz, care au responsabilităţi fiscale. Aceste prevederi se aplică şi obligaţiilor fiscale eşalonate la plată, potrivit legii, pentru fiecare unitate de cercetare-dezvoltare.

(3) Inlesnirile la plată prevăzute la alin.(1) se acordă prin ordin comun al creditorilor bugetari şi Ministerul Educaţiei şi Cercetării. 

Art.93. – Prin derogare de la prevederile Legii nr.143/1999 privind ajutorul de stat, cu completările ulterioare, Ministerul Educaţiei şi Cercetării este mandatat să notifice Consiliului Concurenţei schema de ajutor de stat reglementată de prezenta lege.

Art.94. – Unităţile de cercetare-dezvoltare care beneficiază de înlesnirile la plată prevăzute la art.92. se nominalizează prin hotărâre a Guvernului.

Dep. Doru Dumitru Palade - PRM
	


                                        PREŞEDINTE               

                                   SECRETAR


                                István Antal                                                                Cristian Buzea

Expert,

Dr.Maria Cristina Bălănescu

